**Newzealandsk dollar** er valutaen i New Zealand. Valutakoden er NZD. Dollaren ble tatt i bruk 10. juli 1967 og erstattet det ikke-desimale nyzealandsk pund.

Pitcairnøyene, Cookøyene, Niue og Tokelau benytter også newzealandsk dollar.

Sedler
------

Fra 1840 til 1967 var pund i bruk. Reserve Bank of New Zealand har utgitt sju seddelserier, to for nyzealandsk pund og fem for nyzealandsk dollar.

### Tredje seddelserie: Fra pund til dollar

Det ble utgitt to pundseddelserier. Den siste av disse, fra 1940, ble avløst av en ny seddelserie i forbindelse med desimalreformen og innføring av dollar i 1967. I forbindelse med reformen ble betegnelsen på den nye pengeenheten diskutert, med *kiwi* og *zeal* som alternativer til dollar, som til slutt ble valgt.

Den tredje seddelserien fikk dronning Elizabeth II som motiv på framsiden, mens baksiden var prydet av planter og fugler. Det ble utgitt sedler med pålydende 1, 2, 5, 10, 20 og 100 dollar. Firmaet De La Rue i London trykket de nyzealandske dollarsedlene.

### Fjerde seddelserie

I 1979 ble det utlyst anbudskonkurranse om trykking av en ny seddelserie. Et nyzealandsk firma, Bradbury Wilkinson and Company med et nybygd seddeltrykkeri i Whangarei, vant anbudet. Til den fjerde serien, der utgivelsen begynte i 1981, ble portrettet av dronningen fornyet, mens plante- og fuglemotivene fra reversen ble beholdt. En ny 50-dollarseddel ble utgitt i 1983.

### Femte seddelserie

I 1991 begynte utgivelsen av den femte seddelserien. Sedlene fikk da helt ny utforming. Forsiden av 5-dollarseddelen fikk portrett av tindebestigeren Edmund Hillary, mens suffragisten Kate Sheppard pryden 10-dollarseddelen. Et portrett av dronning Elizabeth II var fortsatt å finne på 20-dollarsedelen. 50-dollarseddelen fikk portrett av maoripolitikeren Āpirana Ngata og 100-dollarseddelen et portrett av nobelprisvinneren i kjemi Ernest Rutherford. Reversen på sedlene fikk motiv fra nyzealandsk natur, med fugler, planter og landskap. Fuglenes navn er skrevet på maori.

### Sjette seddelserie

I 1999 gikk New Zealand over til polymersedler. Bortsett fra nye sikkerhetsdetaljer var motivene i sjette serie de samme som i den foregående.

### Sjuende seddelserie

Utgivelsen av den sjuende seddelserie begynte i oktober 2015, da det kom nye utgaver av 5- og 10-dollarsedlene. 20-, 50- og 100-dollarsedlene ble utstedt i mai 2016. Persongalleriet og hovedmotivene ellers er i hovedsak de samme i denne serien, som i de to foregående seddelseriene, men med større tall for å angi verdi og klarere fargekontraster. I tillegg ble det lagt til elementer for å styrke sedlenes maoriske identitet, blant annet slik at landets navn på maori, Aotearoa, kom med. Også sentralbankens navn på maori ble tatt med. Utformingen av sedlene ble oppgradert med nye sikkerhetsdetaljer for å det vanskeligere å forfalske sedlene. Seddelserien ble presentert som «Brighter Money». Sedlene fra den sjette serien fortsatte i sirkulasjon.

Sedler fra sjuende seddelserie, utgitt fra 2015| Framside | Valør | Avbildet person, motiv |
| --- | --- | --- |
|  | 5 dollar | Edmund Hillary, Aoraki/Mount Cook |
|  | 50 dollar | Āpirana Ngata, porourangi (forsamlingshus) |
|
|  | 100 dollar | Ernest Rutherford, nobelprismedalje |
|

Referanser
----------

1. 1 2 3 4 5 6 7 8  «The history of banknotes in New Zealand» Arkivert 1. juni 2020 hos Wayback Machine. Reserve Bank of New Zealand. Lest 20. januar 2018.
2. ↑  «Series 3 banknote images», Reserve Bank of New Zealand på Flickr. Lest 20. januar 2018.
3. ↑  «Series 4 banknote images», Reserve Bank of New Zealand på Flickr. Lest 20. januar 2018.
4. ↑  «Series 5 banknote images», Reserve Bank of New Zealand på Flickr. Lest 20. januar 2018.
5. ↑  «Series 6 banknote images», Reserve Bank of New Zealand på Flickr. Lest 20. januar 2018.
6. ↑  «Banknotes in circulation» Arkivert 28. januar 2018 hos Wayback Machine. Reserve Bank of New Zealand. Lest 20. januar 2018.
7. ↑  «More info» Arkivert 21. januar 2018 hos Wayback Machine. Reserve Bank of New Zealand. Lest 20. januar 2018.

Eksterne lenker
---------------

* Sedler fra New Zealand (på tysk) (på engelsk) (på fransk)

| * v
* d
* r
Oseanske valutaer |
| --- |
| Australasia | 
* Australsk dollar
	+ *Norfolkøya*
* Newzealandsk dollar

 |
| Melanesia | 
* *CFP-franc*
	+ *Ny-Caledonia*
* Fijiansk dollar
* Indonesisk rupiah
* *Nycaledonsk franc (foreldet)*
* Papuansk kina
* Salomonsk dollar
* Amerikansk dollar + centavo (Øst-Timor)
* Vatu

 |
| Mikronesia | 
* Australsk dollar
	+ Kiribati
	+ Nauru
* Kiribatisk dollar
* Amerikansk dollar
	+ *Guam*
	+ *USAs ytre småøyer*
	+ *Nord-Marianene*
	+ Marshalløyene
	+ Mikronesiaføderasjonen
	+ Palau

 |
| Polynesia | 
* Australsk dollar
	+ Tuvalu
* Chilensk peso
	+ *Påskeøya*
* *CFP-franc*
	+ *Fransk Polynesia*
	+ *Wallis- og Futunaøyene*
* *Cook Islands dollar*
* *Fransk-polynesisk franc (foreldet)*
* Newzealandsk dollar
	+ *Chathamøyene*
	+ *Cookøyene*
	+ *Niue*
	+ *Pitcairnøyene*
	+ *Tokelau*
* Samoansk tala
* paanga
* Tuvalsk dollar
* Amerikansk dollar
	+ *Amerikansk Samoa*
	+ *Hawaii*

 |